A kontaktlencse felhelyezése, kivétele és ápolása | ACUVUE® HU
A KONTAKTLENCSE FELHELYEZÉSE ÉS ELTÁVOLÍTÁSA
a kontaktlencsét?
A kontaktlencsék beillesztése és eltávolítása könnyebb, mint gondolná. Ugyan egy kis idő szükséges, amíg ezt a műveletet elsajátítja és megszokja, de hamar megszokott cselekvés válhat belőle.
Figyelem: a lenti leírások és utasítások kiegészítésnek minősülnek. Kérjük mindig kövesse kontaktológusa javaslatait, utasításait.
Hogyan helyezzem be a kontaktlencsét?
Nézze meg rövid videónkat útmutatóként.
HOGYAN HELYEZZE BE KONTAKTLENCSÉIT NÉGY KÖNNYŰ LÉPÉSBEN?
Mossa meg kezét (lehetőleg illatanyag-mentes, antibakteriális folyékony) szappannal, majd alaposan öblítse le és törölje szárazra egy szöszmentes törölközővel. Tanácsos kialakítani egy sorrendet: például először mindig a jobb, majd pedig a bal szemébe helyezze be a lencsét – így nem keveri össze azokat.
ELLENŐRIZZE A LENCSÉKET
Helyezze a lencsét az ujja hegyére és tartsa a fény felé. A legtöbb ACUVUE® lencsén található egy 123 számsort ábrázoló jelölés, így egyszerűen megállapítható, hogy a lencse ki van-e fordulva. Ha a lencse egy sima szélű csészére hasonlít és a számok helyes sorrendben állnak, akkor már be is helyezheti.
Szabad kezével óvatosan tartsa meg a felső szemhéját, míg a lencsét tartó kezének egyik szabad ujjával húzza le alsó szemhéját – így nem fog pislogni a lencse berakásakor.
Nyugodtan és egyenletes tempóban közelítsen a lencsével a szeméhez, helyezze azt a szemére, majd lassan engedje el a szemhéját és csukja be a szemét, hogy a lencse a helyére kerülhessen. Ezután ismételje meg a mozdulatot a másik szeménél is.
FONTOS: Soha ne öblítse le a kontaktlencsét vagy a lencsetároló tokot csapvízzel.
Kérdése van? A „Gyakori Ismételt Kérdések” szekcióban további információt kaphat a kontaktlencsékkel kapcsolatosan leggyakrabban felmerülő kérdésekre.
Mennyi ideig tart megszokni a kontaktlencse viselését?
Ez mindenkinél változó. Ha úgy érzi, hogy túl sok időt vesz igénybe és problémái vannak kényelemérzet, látás vagy a lencsék kezelése terén, akkor a legjobb, ha mihamarabb konzultál kontaktológusával.
Szabad a kontaktlencséknek mozogniuk behelyezés után?
A megfelelő illesztéssel a lencséknek szinte mindig a helyükön kell maradniuk. A kontaktlencsék nem tudnak elveszni vagy beszorulni a szem mögé, mivel a szem egy olyan védőburkolattal rendelkezik, ami lefedi a szem elejét, és egy hurkot képez a felső és alsó szemhéjak alá nyúlva, ezzel megakadályozva, hogy bármi mögé kerülhessen. Amennyiben kontaktlencséje elmozdul, az csak a szem elé vagy a szemhéj alá kerülhet.
Mi a teendő, ha a lencsék behelyezése után homályos látást tapasztalt?
A homályos látást számos dolog okozhatja, akár komolyabb problémát is jelezhet, ezért erről tanácsos mihamarabb konzultálnia kontaktológusával.
HOGYAN TÁVOLÍTSA EL A KONTAKTLENCSÉT?
HOGYAN VEGYE KI KONTAKTLENCSÉIT NÉGY KÖNNYŰ LÉPÉSBEN?
Gondoskodjon arról, hogy kezei tiszták és szárazak legyenek. Ez esetben is tanácsos kialakítani egy sorrendet (például először mindig a jobb szeméből távolítsa el a lencsét), hogy ne keverje össze a lencséket.
KEZDJE MEG A MŰVELETET
Nézzen felfelé és óvatosan húzza le alsó szemhéját a középső ujjával. Lassan közelítse mutatóujját a szeméhez, amíg az nem érintkezik a lencse szélével. Ezután csúsztassa a lencsét a szem alsó fehér részébe.
TÁVOLÍTSA EL A LENCSÉT
Finoman szorítsa a lencsét hüvelykujja és mutatóujja közé, majd vegye ki. Ismételje meg a mozdulatot a másik szemével is.
NE FELEDKEZZEN MEG A FERTŐTLENÍTÉSRŐL
Napi eldobható kontaktlencséit dobja ki, míg az újrahasználhatóakat tisztítsa meg és fertőtlenítse.
A KONTAKTLENCSÉK KEZELÉSE
Egy kis gyakorlást követően a kontaktlencsék kezelése automatikus lesz, de hadd szolgáljunk még néhány információval a folyamat megkönnyítése érdekében.
VILÁGOSKÉK SZÍNEZÉSŰ LENCSÉK
Az ACUVUE® lencsék világoskék láthatósági színezéssel rendelkeznek, így könnyedén észlelhetők a tokban vagy a csomagolásban. Ne aggódjon, a színárnyalat nem lesz észrevehető, amikor felhelyezi a kontaktlencséket.
A LENCSE SZÉLÉNEK ELLENŐRZÉSE
Helyezze a lencsét az ujja hegyére, és tartsa a fény felé. Ha a széle kifelé görbül, akkor a lencse kifordult. Ha úgy néz ki, mint egy sima szélű csésze, akkor helyesen áll. A legtöbb ACUVUE® kontaktlencsén van egy 123 jelző felirat, ami segít felismerni, ha a lencse kifordítva van. Ha a számok helyes sorrendben állnak, akkor a lencse is.